 
PÍSOMNÁ INFORMÁCIA PRE POUŽÍVATEĽOV


1.	Názov veterinárneho lieku

RP Vacc injekčná emulzia pre holuby

2.	Zloženie

Každá 0,3 ml dávka obsahuje

Účinné látky:
Rotavírus holubí , kmeň Ro/D, inaktivovaný			≥ 52,2 EU*
Paramyxovírus 1 holubí (PPMV1), kmeň 988M, inaktivovaný	≥ 6,47 log2 HI**

* ELISA jednotky u kurčiat
** Hemaglutinačnoinhibičné jednotky u kurčiat

Adjuvansy:
Parafínový olej 			156,9 mg
Sorbitan oleát			15,8 mg
Polysorbát 80			5,7 mg

Pomocné látky:
	Kvalitatívne zloženie pomocných látok a iných zložiek
	Kvantitatívne zloženie, ak sú tieto informácie dôležité pre správne podanie veterinárneho lieku

	Thiomersal	
	max. 0.036 mg



Biela emulzia s ľahko roztrepateľným sedimentom.  

3.	Cieľové druhy

Holub

4.	Indikácie na použitie

Na aktívnu imunizáciu holubov od 4. týždňa života:
-	na redukciu frekvencie a závažnosti klinických príznakov, patologických lézií a šírenia vírusu spôsobených rotavírusom holubov skupiny A, genotyp G18P[17] (PiRV),
-	na redukciu mortality a frekvencie a závažnosti klinických príznakov spôsobených paramyxovírusom typ 1 (PMV1).

Nástup imunity: 	2 týždne po ukončení základnej vakcinačnej schémy
Trvanie imunity: 	8 mesiacov (PiRV) / 9 mesiacov (PMV1) po ukončení základnej vakcinačnej schémy (preukázané čelenžou) intramuskulárnou injekciou

Pre intramuskulárne podanie boli v  terénnych štúdiách  zistené hladiny protilátok porovnateľné s hladinami preukázanými čelenžou dokonca rok po poslednej injekcii.
Trvanie imunity nebolo stanovené pre subkutánny spôsob podania.

5.	Kontraindikácie

Žiadne.

6.	Osobitné upozornenia

Osobitné opatrenia na používanie u cieľových druhov: 
Vakcinovať len zdravé zvieratá.
Načasovanie vakcinácie/revakcinácie by malo byť založené na zhodnotení rizika a prínosu zodpovedným veterinárnym lekárom s ohľadom na prevalenciu konkrétnych ochorení v chove a najrizikovejšie obdobia týkajúce sa prenosu ochorení (t.j. začiatok letovej sezóny, výstavnej sezóny a/alebo obdobia rozmnožovania).

V terénnej štúdii prítomnosť materských protilátok proti PiRV nepreukázala negatívny vplyv na vývoj postvakcinačnej protilátkovej odpovede. 

Osobitné opatrenia na používanie u zvierat:
Nie sú.

Osobitné opatrenia, ktoré má urobiť osoba podávajúca liek zvieratám
V prípade náhodného samoinjikovania  ihneď vyhľadajte lekársku pomoc a ukážte lekárovi písomnú informáciu pre používateľov alebo obal. 

Pre používateľa:
Tento veterinárny liek obsahuje minerálny olej. Náhodná aplikácia/samoinjikovanie môže mať za následok vznik silnej bolesti a opuchu, hlavne, ak je aplikovaná do kĺbu alebo do prsta, a v zriedkavých prípadoch môže mať za následok stratu postihnutého prsta, ak nie je poskytnutá rýchla lekárska pomoc. Pri náhodnom injikovaní tohto veterinárneho lieku vyhľadajte ihneď lekársku pomoc, aj v prípade aplikácie len veľmi malého množstva a vezmite si so sebou písomnú informáciu pre používateľov. Ak bolesť pretrváva viac než 12 hodín po lekárskom vyšetrení, vyhľadajte opäť lekársku pomoc.

Pre lekára:
Tento veterinárny liek obsahuje minerálny olej. Náhodná aplikácia aj malého množstva tohto veterinárneho lieku môže spôsobiť intenzívny opuch, ktorý môže mať za následok napríklad ischemickú nekrózu až stratu prsta. Je potrebné odborné, RÝCHLE chirurgické ošetrenie a môže sa vyžadovať skorá incízia a výplach postihnutého miesta hlavne tam, kde je zasiahnutá pulpa prsta alebo šľacha.

Nosnice:
Bezpečnosť veterinárneho lieku nebola potvrdená počas znášky.
Použiť len po zhodnotení prínosu/rizika zodpovedným veterinárnym lekárom.

Interakcie s inými liekmi a ďalšie formy interakcií:
Nie sú dostupné informácie o bezpečnosti a účinnosti tejto vakcíny ak je použitá s iným veterinárnym liekom. Rozhodnutie o použití tejto vakcíny pred alebo po podaní iného veterinárneho lieku musí byť preto vykonané na základe zváženia jednotlivých prípadov. 

Predávkovanie (príznaky, núdzové postupy, antidotá):
Neuplatňujú sa.

Závažné inkompatibility:
Z dôvodu chýbania štúdií kompatibility sa tento veterinárny liek nesmie miešať s inými veterinárnymi liekmi.







7.	Nežiaduce účinky

Holuby

	Časté
(u viac ako 1 ale menej ako 10 zo 100 liečených zvierat):
	Apatia 1
Okamžitá bolesť po injekcii 2, Opuch v mieste vpichu 3



1 mierna apatia jeden deň po vakcinácii trvajúca zvyčajne 1 deň po vakcinácií
2 zvyčajne pretrvávajúca 1 deň po i.m. podaní , bez sprievodného opuchu
3 do priemeru 0,5 cm , trvajúci zvyčajne 5 dní po s.c. podaní 

Hlásenie nežiaducich udalostí je dôležité. Umožňuje nepretržité monitorovanie bezpečnosti produktu. Ak spozorujete akékoľvek vedľajšie účinky, dokonca aj tie, ktoré ešte nie sú uvedené v tejto písomnej informácii pre používateľov, alebo si myslíte, že liek nezabral, obráťte sa v prvom rade na svojho veterinárneho lekára. Akékoľvek nežiaduce udalosti môžete hlásiť aj držiteľovi rozhodnutia o registrácii alebo miestnemu zástupcovi držiteľa rozhodnutia o registrácii pomocou kontaktných údajov na konci tejto písomnej informácie pre používateľov alebo prostredníctvom vášho národného systému hlásenia: e-mail: neziaduce_ucinky@uskvbl.sk
		  webová stránka: www.uskvbl.sk časť Farmakovigilancia

8.	Dávkovanie pre každý druh, cesta a spôsob podania lieku

Jedna dávka: 0,3 ml
Podať intramuskulárne do stehenného svalu alebo subkutánne do dorzálnej oblasti krku smerom k chvostu (nie k hlave).

Základná vakcinačná schéma:
Prvá dávka: od 4 týždňov života
Druhá dávka: o 3 týždne neskôr

Revakcinácia:
Podať jednu dávku najneskôr jeden rok po poslednej injekcii. 

V kŕdľoch s vysokým infekčným tlakom PiRV a/alebo PMV1 sa odporúča revakcinovať holuby každých 8 až 9 mesiacov po poslednej injekcii.

9.	Pokyn o správnom podaní

Pri intramuskulárnom podaní vakcíny sa má ihla zaviesť v ostrom uhle, nie kolmo na  miesto aplikácie.
Pred použitím a občas počas používania pretrepať.
Pred použitím vytemperovať vakcínu na izbovú teplotu.
Aplikovať za zvyčajných aseptických podmienok, použitím sterilných striekačiek a ihiel. 
Použiť vhodne odstupňované injekčné striekačky, ktoré umožňujú aplikáciu presnej vakcinačnej dávky 0,3 ml. 

10.	Ochranné lehoty

0 dní.

11.	Osobitné  opatrenia na uchovávanie

Uchovávať mimo dohľadu a dosahu detí.
Uchovávať v chladničke (2 °C – 8 °C).
Chrániť pred mrazom. Chrániť pred svetlom.
Nepoužívať tento veterinárny liek po dátume exspirácie uvedenom na etikete za Exp.
Čas použiteľnosti po prvom otvorení obalu: 8 hodín

12.	Špeciálne opatrenia na likvidáciu

Nelikvidujte lieky odpadovou vodou <alebo domovým odpadom>.

Pri likvidácii nepoužitého veterinárneho lieku alebo jeho odpadového materiálu sa riaďte systémom spätného odberu v súlade s miestnymi požiadavkami a národnými zbernými systémami platnými pre daný veterinárny liek. Tieto opatrenia majú pomôcť chrániť životné prostredie.

13.	Klasifikácia veterinárnych liekov

Výdaj lieku je viazaný  na veterinárny predpis.

14.	Registračné čísla a veľkosti balenia

97/030/DC/21-S
Veľkosť balenia: Škatuľka s 1 liekovkou s 50 dávkami

15.	Dátum poslednej revízie písomnej informácie pre používateľov

Podrobné informácie o veterinárnom lieku sú dostupné v databáze liekov Únie
(https://medicines.health.europa.eu/veterinary).

16.	Kontaktné údaje

[bookmark: _Hlk73552578]Držiteľ rozhodnutia o registrácii a výrobca zodpovedný za uvoľnenie šarže a kontaktné údaje na hlásenie podozrenia na nežiaduce účinky:

[bookmark: _Hlk167275356]PHARMAGAL-BIO spol. s r.o., 
Murgašova 5, 94901 Nitra, 
Slovenská republika  
tel.: +421 903 265 854
E-mail: reporting@pharmagalbio.sk







